TCC ไหลไม่หยุด! ภาคเช้ารูดต่อ 16% หลังวานนี้ติดฟลอร์
TCC ไหลไม่หยุด! ภาคเช้ารูดต่อ 16% หลังวานนี้ติดฟลอร์ ล่าสุด ณ เวลา 10.35 น.อยู่ระดับ 0.67 บาท ปรับตัวลดลง 0.13 บาท หรือ 16.25% สูงสุดที่ 0.73 บาท ต่ำสุดที่ 0.61 บาท ด้วยมูลค่าซื้อขาย 83.82 ล้านบาท
2 พ.ย. 2561

ผู้สื่อข่าวรายงานว่า ราคาหุ้นบริษัท ไทย แคปปิตอล คอร์ปอเรชั่น จำกัด (มหาชน) หรือ TCC ล่าสุด ณ เวลา 10.35 น.อยู่ระดับ 0.67 บาท ปรับตัวลดลง 0.13 บาท หรือ 16.25% สูงสุดที่ 0.73 บาท ต่ำสุดที่ 0.61 บาท ด้วยมูลค่าซื้อขาย 83.82 ล้านบาท

โดยราคาหุ้น TCC ปรับตัวลดลงอย่างต่อเนื่อง หลังจากวานนี้ปรับตัวลดลงหนักจนทำจุดต่ำสุด (Floor) ที่ 0.80 บาท หลังจากก่อนหน้านี้ราคาหุ้นปรับตัวขึ้นมาอย่างต่อเนื่องนับตั้งแต่วันที่ 25 ต.ค.2561 ซึ่งราคาหุ้นอยู่ที่ระดับ 0.95 บาท หรือคิดเป็นการปรับตัวขึ้นถึง 18.94% ภายในระยะเวลาเพียง 4 วัน
อย่างไรก็ตามราคาหุ้นวันนี้ปรับตัวลดลงหลังจากถูกแรงเทขายออกมาอย่างหนักโดยมีมูลค่าการซื้อขายสูงถึง 76.88 ล้านบาท ตั้งแต่เปิดตลาดภาคเช้า
ขณะที่เช้าวันนี้ (2 พ.ย.) สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ได้รับแบบรายงานการได้มาซึ่งหุ้นของ TCC โดย นาย ราไชฑศวรรน์ เหล่าถาวรวงศ์ ซึ่งเป็นการได้มา เมื่อวันที่ 29 ต.ค.2561 จำนวนหลักทรัพย์ที่ได้มาคิดเป็น  0.08% ของสิทธิออกเสียงทั้งหมดของกิจการ จำนวนหลักทรัพย์ภายหลังการได้มาคิดเป็น  5.06% ของสิทธิออกเสียงทั้งหมดของกิจการ
 
 